C 339/5

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

(2022/C 339/05)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1).

COMUNICAREA UNEI MODIFICĂRI STANDARD A DOCUMENTULUI UNIC

„Navarra”

PDO-ES-A0127-AM03

Data comunicării: 14.6.2022

DESCRIEREA ȘI MOTIVELE MODIFICĂRII APROBATE

POSIBILITATEA CUPAJĂRII VINURILOR ROZE CU CELE ROȘII

Se introduce posibilitatea cupajării sau adăugării de vin roze din anul precedent la vinul roșu al anului în curs, cu condiția ca procentajul de vin roze să nu depășească 15 % din volumul total rezultat.

Se modifică punctul 3.b litera (c) din caietul de sarcini și punctul 5.1 din documentul unic.

În conformitate cu articolul 14 alineatul (1) din Regulamentul delegat (UE) 2019/33 al Comisiei, modificarea este considerată modificare standard, deoarece nu implică schimbarea denumirii care constituie denumirea de origine protejată; nu constă într-o modificare, o eliminare sau o adăugare a unei categorii de produse vitivinicole, categoriile fiind menționate în partea II din anexa VII la Regulamentul (UE) nr. 1308/2013; nu ar putea, eventual, să golească de conținut legătura menționată la articolul 93 alineatul (1) litera (a) punctul (i) sau la articolul 93 alineatul (1) litera (b) punctul (i) din Regulamentul (UE) nr. 1308/2013; și nu presupune restricții suplimentare asupra comercializării produsului.

În urma încetării stării de alertă declarate prin Decretul regal 926/2020 din 25 octombrie și prelungite până la 9 mai 2021 în temeiul Decretului regal 956/2020 din 3 noiembrie și după renunțarea treptată la măsurile excepționale adoptate de guvern (limitarea circulației persoanelor, închiderea totală a industriei ospitalității și închiderea granițelor, printre altele), s-a dovedit că societatea tinde spre normalizarea activităților, ceea ce va avea un efect pozitiv asupra pieței vinului, favorizând creșterea consumului de vin.

Vinurile cele mai afectate de măsurile restrictive adoptate ca urmare a crizei sanitare generate de pandemia de COVID-19 au fost cele roze, deoarece aceste vinuri sunt consumate mai ales în lunile de primăvară și vară. Începând din toamnă, consumul de vin roze se reduce semnificativ, iar această tendință s-a menținut, date fiind starea de alertă și măsurile restrictive sus-menționate. Această situație a putut fi atenuată anul trecut prin modificarea excepțională și cu caracter temporar a punctului 3.b.c. din caietul de sarcini, care a fost efectuată la solicitarea consiliului de reglementare și care a avut consecințe foarte pozitive pentru producătorii noștri.

Efectul pozitiv al modificării menționate evidențiază faptul că este necesară consolidarea cu caracter permanent a măsurii excepționale și temporare aplicate, date fiind rezultatele ei excelente, deoarece astfel a fost evitată vânzarea prelungită de vin roze, ceea ce a garantat calitatea produsului și a evitat ieșirea cu întârziere pe piață a vinului obținut din recolta următoare, fiind astfel menținută competitivitatea vinului roze.

Modificarea propusă este în conformitate cu legislația europeană, deoarece în Regulamentul delegat (UE) 2019/934 al Comisiei din 12 martie 2019 de completare a Regulamentului (UE) nr. 1308/2013 al Parlamentului European și al Consiliului, la articolul 7, Definiția cupajului, la alineatul (2) se prevede: „În scopul prezentului alineat, vinul roze este considerat vin roșu.”.

Calitatea vinurilor roșii tinere obținute din noua recoltă va fi îmbunătățită, fiind potențate inclusiv caracteristicile lor organoleptice; aromele primare, înmuierea, taninurile, printre altele, au efecte pozitive asupra calității și asupra caracterului tipic al vinurilor cu DOP „Navarra”, respectând caracteristicile analitice stabilite la punctul 2.a.c. din caietul de sarcini al DOP „Navarra”.

DOCUMENT UNIC

1. Denumirea (denumirile)

Navarra

2. Tipul indicației geografice

DOP – denumire de origine protejată

3. Categoriile de produse vitivinicole

1. Vin

3. Vin licoros

4. Descrierea vinului (vinurilor)

1. Vin alb

De culoare galben pal până la galben auriu, limpede și strălucitor. Aromă de intensitate medie spre ridicată, fără defecte și cu note fructate și/sau florale și/sau vegetale. La degustare, este echilibrat și are o aciditate bine integrată, cu o aromă retronazală fructată și cu o persistență medie sau îndelungată.

* În cazul în care conținutul de zaharuri reziduale este mai mare de 5 g/l, conținutul de dioxid de sulf este de maximum 300 g/l. Limitele analitice care nu sunt precizate respectă legislația UE în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 10,5 Aciditatea totală minimă în miliechivalenți per litru Aciditatea volatilă maximă (în miliechivalenți per litru) 12,5 Conținutul total maxim de dioxid de sulf (în miligrame per litru) 190

2. Vin alb maturat în recipient din lemn („fermentado en barrica”, „Crianza”, „Reserva”, „Gran Reserva”)

De culoare galben-pai până la galben auriu, cu reflexe chihlimbarii, limpede și strălucitor. Aromă de intensitate medie sau ridicată, fără defecte și cu note de lemn și/sau de mirodenii și/sau de afumat. La degustare, este echilibrat și cu o aciditate bine integrată, cu o aromă retronazală de lemn și cu persistență medie sau îndelungată.

În cazul în care conținutul de zaharuri reziduale este mai mare de 5 g/l, conținutul de dioxid de sulf este de maximum 300 g/l.

Limitele analitice care nu sunt precizate respectă legislația UE în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 10,5 Aciditatea totală minimă în miliechivalenți per litru Aciditatea volatilă maximă (în miliechivalenți per litru) 15 Conținutul total maxim de dioxid de sulf (în miligrame per litru) 190

3. Vin alb din struguri infectați cu Botrytis

De culoare galben pal până la galben auriu, cu reflexe chihlimbarii, limpede și strălucitor. Aromă de intensitate medie spre ridicată, fără defecte și cu note fructate și/sau florale și/sau vegetale. La degustare, este echilibrat și are o aciditate bine integrată, cu o aromă retronazală fructată și cu o persistență medie sau îndelungată.

Aciditatea volatilă crește cu 1 mEq/l pentru fiecare grad de tărie alcoolică naturală dobândită mai mare de 10 % în volume.

Limitele analitice care nu sunt precizate respectă legislația UE în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 10,5 Aciditatea totală minimă în miliechivalenți per litru Aciditatea volatilă maximă (în miliechivalenți per litru) 13 Conținutul total maxim de dioxid de sulf (în miligrame per litru) 190

4. Vin roze

De culoare rozie, limpede și strălucitor. Aromă de intensitate medie sau ridicată, fără defecte și cu note de fructe roșii și negre și/sau florale. La degustare, este echilibrat și are o aciditate bine integrată, cu o aromă retronazală de fructe roșii și negre și/sau apetisantă și cu o persistență medie sau îndelungată.

Limitele analitice care nu sunt precizate respectă legislația UE în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 11 Aciditatea totală minimă în miliechivalenți per litru Aciditatea volatilă maximă (în miliechivalenți per litru) 12,5 Conținutul total maxim de dioxid de sulf (în miligrame per litru) 190

5. Vin roze maturat în recipient din lemn („fermentado en barrica”, „Reserva”)

De culoare rozie, limpede și strălucitor. Aromă de intensitate medie sau ridicată, fără defecte și cu note de fructe roșii și negre și de lemn. La degustare, este echilibrat și cu o aciditate bine integrată, cu o aromă retronazală de lemn și cu persistență medie sau îndelungată.

Limitele analitice care nu sunt precizate respectă legislația UE în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 11 Aciditatea totală minimă în miliechivalenți per litru Aciditatea volatilă maximă (în miliechivalenți per litru) 15 Conținutul total maxim de dioxid de sulf (în miligrame per litru) 190

6. Vin roșu

De culoare purpurie până la roșu-rubin, limpede și strălucitor. Aromă de intensitate medie spre ridicată, fără defecte și cu note fructate și/sau lemnoase. Este echilibrat la degustare, are o corpolență medie și prezintă o aromă retronazală fructată și/sau lemnoasă și o persistență medie sau îndelungată.

Limitele analitice care nu sunt precizate respectă legislația UE în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 11,5 Aciditatea totală minimă în miliechivalenți per litru Aciditatea volatilă maximă (în miliechivalenți per litru) 12,5 Conținutul total maxim de dioxid de sulf (în miligrame per litru) 140

7. Vin roșu maturat în recipient din lemn („Roble”, „Crianza”, „Reserva” sau „Gran Reserva”)

De culoare care variază de la roșu purpuriu la roșu cu reflexe cărămizii, limpede și strălucitor. Aromă de intensitate medie sau ridicată, fără defecte și cu note fructate, de lemn și/sau de mirodenii și/sau de afumat. Este echilibrat la degustare, are o corpolență medie sau ridicată și prezintă o aromă retronazală lemnoasă, fructată și/sau de mirodenii și o persistență medie sau îndelungată.

Limitele analitice care nu sunt precizate respectă legislația UE în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 11,5 Aciditatea totală minimă în miliechivalenți per litru Aciditatea volatilă maximă (în miliechivalenți per litru) 16,67 Conținutul total maxim de dioxid de sulf (în miligrame per litru) 140

8. Vin licoros

Vinuri albe: de culoare galben pal până la brun mahon, limpede și strălucitor. Vinuri roșii: de culoare care variază de la roșu purpuriu la roșu cu reflexe cărămizii, limpede și strălucitor. Aromă de intensitate ridicată, fără defecte, cu note de fructe coapte sau stafidite. Este echilibrat la degustare, are o corpolență medie-ridicată și prezintă o aromă retronazală de fructe coapte sau stafidite și o persistență medie sau îndelungată.

Limitele analitice care nu sunt precizate respectă legislația UE în vigoare.

Caracteristici analitice generale Tăria alcoolică totală maximă în volume (% în volume) Tăria alcoolică dobândită minimă în volume (% în volume) 15 Aciditatea totală minimă în miliechivalenți per litru Aciditatea volatilă maximă (în miliechivalenți per litru) Conținutul total maxim de dioxid de sulf (în miligrame per litru) 190

5. Practici vitivinicole

5.1. Practici oenologice specifice

1. Practica de cultivare

Densitatea de plantare este de minimum 2 400 de butuci la hectar.

Rămâne autorizată irigația pe plantația de viță-de-vie, cu ajutorul unor sisteme localizate. Irigația cu ajutorul sistemelor nelocalizate (irigația prin inundare, irigația prin aspersiune) rămân autorizate până la data de 8 august a fiecărui an.

2. Practică oenologică specifică

Vinuri albe: doar struguri albi. Este permisă macerarea la rece.

Vinuri roze: doar struguri roșii. Volumul maxim autorizat de must obținut prin metoda „sângerării” este de 40 de litri la 100 de kilograme de struguri.

Vinuri roșii: doar struguri roșii. Vinul roșu al anului următor poate fi cupajat cu vin roze sau se poate adăuga vin roze la vinul roșu al anului următor, cu condiția ca procentajul de vin roze să nu depășească 15 % din volumul total rezultat.

Vinuri licoroase: Adaos de alcool de vin ≥ 96 % vol. sau a unui amestec între alcool de vin și must, must în fermentație sau vin din soiurile Moscatel de Grano Menudo sau Garnacha Tinta și Blanca cu o tărie alcoolică naturală > 12 % vol. În cazul în care vinurile sunt supuse procesului de învechire, se poate adăuga must concentrat obținut pe foc direct din soiurile Moscatel de Grano Menudo și/sau Garnacha Tinta și/sau Garnacha Blanca.

3. Restricție referitoare la vinificare

În cazul elaborării vinurilor cu DOP, rămâne interzisă utilizarea de prese continue.

Procesele de învechire încep la data de 1 octombrie a anului recoltării.

5.2. Producții/randamente maxime

1. Soiuri albe

9 200 de kilograme de struguri la hectar

64,40 de hectolitri la hectar

2. Soiuri roșii

8 000 de kilograme de struguri la hectar

56 de hectolitri la hectar

3. Vin roze

8 000 de kilograme de struguri la hectar

32 de hectolitri la hectar

6. Arealul geografic delimitat

Comunele:

Districtul I: niciuna.

Districtul II: Lumbier, Lónguida, Romanzado, Urraul Bajo și Urraul Alto.

Districtul III: Obanos, Añorbe, Muruzabal, Tiebas -Muruarte de Reta, Adios, Legarda, Uterga, Guirguillano, Puente la Reina, Artazu, Echauri, Ucar, Tirapu, Vidaurreta, Enériz, Cizur.

Districtul IV: toate comunele, cu excepția Genevilla, Cabredo, Marañón, Aras, Bargota, Viana, Aguilar de Codes, Zuñiga, Etayo, Ancín, Salinas de Oro, Lezaún și Abárzuza.

Districtul V: toate comunele, cu excepția Petilla de Aragón.

Districtul VI: toate comunele, cu excepția Mendavia, San Adrian, Azagra, Andosilla și Sartaguda.

Districtul VII: toate comunele, cu excepția Cortes, Cabanillas, Fustiñana, Fontellas, Ribaforada și Buñuel.

7. Soiul/soiurile de struguri de vin

CABERNET SAUVIGNON

CHARDONNAY

GARNACHA BLANCA

GARNACHA TINTA

GRACIANO

MACABEO - VIURA

MERLOT

MOSCATEL DE GRANO MENUDO

TEMPRANILLO

8. Descrierea legăturii (legăturilor)

8.1. Vin

Arealul DOP Navarra se află într-o zonă geografică din partea de nord a Peninsulei Iberice, care este ideală pentru cultivarea viței-de-vie. Clima este mediteraneeană, cu o influență atlantică în regiunea de nord-vest, întreaga zonă fiind caracterizată de prezența unui vânt rece și uscat. Media precipitațiilor este de 400-500 mm. Solurile prezintă niveluri ridicate de calcar, un conținut mediu de pietre și o textură argiloasă-lutoasă.

Acest mediu geografic conferă vinurilor o aciditate medie-ridicată, cu senzații organoleptice de prospețime și un gust echilibrat, precum și un anumit caracter mineral datorat tipologiei solurilor.

8.2. Vin licoros

Vinurile sunt produse în principal prin utilizarea soiurilor Moscatel de Grano Menudo și Garnacha Blanca și Garnacha Tinta, originare din Navarra, și sunt caracterizate atât de un conținut ridicat de zaharuri, cât și de rotunjime și onctuozitate, de arome de struguri stafidiți și de un echilibru corespunzător între aromele dulci și cele acide. Această densitate ridicată a gustului este rezultatul unor condiții climatice deosebite, caracterizate de o climă foarte uscată, de temperaturi ridicate în timpul perioadei de vegetație, de un nivel redus de precipitații și de un deficit de apă permanent.

9. Alte condiții esențiale (ambalarea, etichetarea, alte cerințe)

Cadrul juridic:

În legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Caracterele tipografice utilizate pentru a indica denumirea de origine protejată nu pot fi în niciun caz mai mici de 3 mm sau mai mari de 9 mm în înălțime și trebuie să fie clare, lizibile, indelebile și să nu aibă o grosime prea mare, iar indicația nu poate ocupa mai mult de jumătate din lățimea totală a etichetei.

Logoul DOP este obligatoriu și nu poate avea un diametru mai mic de 8 mm și mai mare de 11 mm.

Link către caietul de sarcini

https://cutt.ly/9H0Dv6L

(1) JO L 9, 11.1.2019, p. 2.